ભાઈકાકા દ્વારા આણંદથી ઉમેદવારી કરવાના સમાચારે વેગ પકડતાં જ, ગુજરાત કોંગ્રેસના તત્કાલીન મોભીજન શ્રી મોરારજીભાઈ દેસાઈએ સ્થાનિક આગેવાન શ્રી રાવજીભાઈ મણિભાઈને બોલાવી, આ અંગેની જાણકારી મેળવવા પ્રયાસ કર્યો. ભાઈકાકા સામે ચિમનભાઈ દેસાઈ જીતી શકે તેવા ઉમેદવાર નહોતા. કદાચ ચિમનભાઈ દેસાઈ ભાઈકાકા સામે ચૂંટણી લડવા છેલ્લી ઘડીએ ઇન્કાર કરે તો, ભાઈકાકા બિનહરીફ પણ ચૂંટાઈ શકે એવી વાત પણ થઈ.